CELEX: 62007CA0264
Language: et
Date: 2008-01-31 00:00:00
Title: Kohtuasi C-264/07: Euroopa Kohtu (seitsmes koda) 31. jaanuari 2008 . aasta otsus — Euroopa Ühenduste Komisjon versus Kreeka Vabariik (Liikmesriigi kohustuste rikkumine — Direktiiv 2000/60/EÜ — Veekaitse ja majandamine — Ettenähtud analüüside tegemata jätmine — Nõutud koondaruannete esitamata jätmine)

29.3.2008   
            
            
               ET
            
            
               Euroopa Liidu Teataja
            
            
               C 79/9
            
         Euroopa Kohtu (seitsmes koda) 31. jaanuari 2008. aasta otsus — Euroopa Ühenduste Komisjon versus Kreeka Vabariik
   (Kohtuasi C-264/07) (1)
   
   (Liikmesriigi kohustuste rikkumine - Direktiiv 2000/60/EÜ - Veekaitse ja majandamine - Ettenähtud analüüside tegemata jätmine - Nõutud koondaruannete esitamata jätmine)
   (2008/C 79/16)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakia ja M. Konstantinidis)
   
      Kostja: Kreeka Vabariik (esindaja: E. Skandalou)
   Kohtuasja ese
   Liikmesriigi kohustuste rikkumine — Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik (EÜT L 327, lk 1; ELT eriväljaanne 15/05, lk 275) artikli 5 lõike 1 ja artikli 15 lõike 2 rikkumine — Artiklis 5 nõutud analüüside osas koondaruande esitamata jätmine teatud valglapiirkondade kohta — Direktiivi artikli 5 lõikes 1 ettenähtud analüüside ja ülevaate tegemata jätmine
   Resolutiivosa
   
               1.
            
            
               Kuna Kreeka Vabariik ei ole iga tema territooriumi valglapiirkonna kohta teinud selle tunnuste analüüsi, ülevaadet mõjust, mida inimtegevus avaldab pinnavee ja põhjavee seisundile, ning veekasutuse majandusanalüüsi vastavalt Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik, II ja III lisas sätestatud tehnilistele näitajatele, siis on Kreeka Vabariik rikkunud direktiivi artikli 5 lõikest 1 tulenevaid kohustusi, ning kuna ta ei ole esitanud selles sättes nõutud analüüside kohta koondaruannet, siis ühtlasi ka direktiivi artikli 15 lõikest 2 tulenevaid kohustusi.
            
         
               2.
            
            
               Mõista kohtukulud välja Kreeka Vabariigilt.
            
         
      (1)  ELT C 170, 21.7.2007.